Frokost – Side 2 – Heleneragnhild
Mine beste frokoster – mettende, sunt og godt!
Posted on 04.10.2016 kl. 18:00
Jeg er og blir et frokostmenneske! Selv om jeg ofte starter dagen med både sitronvann og bulletproof må jeg også ha en ordentlig frokost.
For meg er det viktig å begynne dagen med proteiner og fett da dette støter opp den naturlige hormonsyklusen vår gjennom dagen. Dette snakker jeg mye om på mine kurs og mine foredrag, og er noe jeg gleder meg til å lære mer om fremover.
I dag vil jeg dele mine favorittfrokoster med deg!
Smoothie eller smoothiebowl
Jeg elsker en god smoothie, og blir virkelig aldri lei. Hvilken jeg velger går veldig i perioder, jeg får lett dilla og spiser den samme i mange uker. Her kan du lese mer om hvordan jeg lager mine smoothies, og hvorfor jeg liker å bygge dem opp slik jeg gjør. Jeg elsker å toppe mine med supermat og hjemmelaget musli.
Pannekaker med to ingredienser
Disse pannekakene er mettende, veldig gode og ikke minst enkle. Det blir jo ikke enklere enn to ingredienser?? En god, gammel favoritt <3
Skål med cottage cheese og kefir
For å lage dette er det så viktig med varme bær, det blir noe helt annet! Jeg varmer bærene forsiktig i litt kokosolje før jeg heller dem over en skål med en blanding av kefir og cottage cheese. Også her liker jeg å toppe med hjemmelaget granola eller en skje peanøttsmør.
Jeg liker å lage knekkebrød ca annenhver uke, da har jeg alltid mat lett tilgjengelig. Favoritten er smør og kalkun eller makrell i tomat, så godt! Sistnevnte blir aller best med spirer på, så deilig!
Supper er faktisk utrolig digg til frokost. Jeg var også veldig opphengt i at frokost måtte være "frokostmat" før, men nå kan jeg spise hva som helst og tar gjerne suppe. Det er jo både mettende og varmende, deilig! Husk å ha en proteinkilde til som kokte egg eller et knekkebrød med makrell i tomat for eksempel.
Sjekk ut dette innlegget hvis du vil lære å lage mine supper!
De siste ukene har jeg delt en utrolig digg oppskrift på rundstykker (se bilde over), både en bløtlagt (lettere å fordøye) og en ikke-bløtlagt variant. Disse smaker veldig godt med smør og egg, skinke eller ost synes jeg. Jeg liker å toppe med paprika, tomat, agurk eller spirer.
Hva med brød?
Jeg spiser ikke så mye brød egentlig, det har liksom blitt slik etterhvert. Brød er ikke djevelen, men det er heller ikke så næringsrikt som mange skal ha det til. Noen ganger har jeg lyst på brød og da er dette brødet en favoritt! Det er lettfordøyelig, glutenfritt og veldig lett å lage (krever kun et par ingredienser). Husk å ha på smør og godt med pålegg, og ikke minst grønnsaker til! Da får du et sunt måltid 😉
Hva liker du å spise til frokost??
Posted on 25.09.2016 kl. 18:12
Denne oppskriften har jeg postet to ganger før, men da på mine gamle blogger. Den er en favoritt hos oss hver eneste høst, så jeg synes den fortjener et nytt innlegg. Vi har de aller beste eplene her på Malmøya, og da mener jeg ikke generelt, men eplene fra det ene treet vi har i hagen vår. De er søte og syrlige på en gang, og har den beste crunchen.
Helenes epledrøm
En ts smør
Sukrin gold eller annen søtning
Del eple i terninger og stek på middels varme med smør, søtning og kanel. Jeg brukte vel en halv ts sukrin, og masse kanel.
Bland ønsket mengde kesam og cottage cheese i en skål og topp med de varme eplebitene.
Det blir ekstra godt med hjemmelaget granola på, anbefales!
Hver gang jeg serverer dette til Jon Anders vil han egentlig ikke ha, men ender opp med å spise opp alt, haha. Det er altså overraskende godt!
Jeg håper dere har hatt en fin søndag, og er klare for en ny uke? Jeg skal bake ut knekkebrødene jeg satte i bløt til frokost, det er så digg å ha liggende når uken er full og jeg trenger mat på farten <3
Stor søndagsklem fra meg!
Granola med smak av salt karamell
Posted on 17.09.2016 kl. 13:24
Å lage sin egen musli er både enkelt og så godt! Når kunder spør om de kan kjøpe granola må jeg desverre skuffe…crusli er som å spise knust safarikjeks, altså mer som lørdagsgodt enn frokostmat. Rene kornblandinger er jo greit, men de smaker så kjedelig!
Når du lager din egen granola kan du sev bestemme hva som skal oppi, hvilken smak du vil ha og hvor mye sukker den skal inneholde. Denne versjonen smaker salt karamell, men er helt sukkerfri, tenk det!
6 dl kokosmasse (revet kokos)
5 dl malte mandler (kjøp ferdig eller mal selv)
3 dl frø (jeg tok 1 dl linfrø, 1 dl solsikke og 1 dl sesam)
1 dl fibersirup, sukrin gold (du kan bruke honning eller lønesirup, men da blir den ikke sukkerfri)
Bland alle de tørre ingrediensene rett i en langpanne.
Ha over fibersirup og vann og rør så godt du kan.
Dert smør utover og sett pannen inn i ovnen på 160 grader.
Etter 5 minutter kan du ta ut pannen og røre ut smøret.
Stek granolaen til den blir gyllen, mens du rører hvert kvarter. Min stod inne i ca 45 min, men pass på, ovner er ulike!
Jeg strør noen ss av denne på cottage cheese eller kefir, på smoothie, rå rå sjokolademousse eller så tar jeg en bit rett fra boksen. Nam <3
I dag har jeg vært på en supersøt butikk og kafé i Oslo som jeg gleder meg til å vise dere bilder av senere! Ha en super lørdag så lenge <3
Posted on 12.09.2016 kl. 06:08
I går delte jeg oppskrift på min smoothie bowl, men som jeg skrev; det begynner å bli kaldt i Oslo. Noen morgener har jeg bare lyst på noe veldig enkelt, noe som går raskt og som ikke gir særlig oppvaske. Da er det lite som slår knekkebrød med godt pålegg og en stor kopp kaffe.
I det siste har jeg fått dilla på makrell i tomat, helst med hjemmespirede mungbønnespirer. Jeg prøver å spise mer fisk i hverdagen og da er jo fiskepålegg gull. Det bidrar med protein av høy kvalitet, godt med omega 3 og metter godt. Knekkebrødene jeg spiser er fra det glutenfrie verkstedet, de er så gode. Jeg baker også selv, og oppskriften skal dere få i kveld!
I dag får jeg besøk av journalist og fotograf, men før den tid skal jeg en tur på Frøyaklinikken <3 wish me luck!
Overnight oats med smak av kakedeig
Posted on 02.09.2016 kl. 05:20
Først må jeg bare si tusen takk for alle de fine kommentarene og mailene jeg fikk av dere i går! Jeg har lest alle og skal svare alle etterpå <3
Jeg kunne sikkert lagt ut masse av det jeg har fått tilsendt og alle kommentarene på den gamle bloggen osv, men det er ikke det som er poenget. Å skrive til dere fungerer på en måte som terapi for meg. Å sette ord på tankene mine. Jeg stod opp en lørdag for noen uker siden, alene hjemme da Jon Anders var bortreist. Jeg hadde fått en meldingsforespørsel på facebook og begynte å lese. Det var en lang tekst fra en dame i 50 årene, der hun skrev om hvor fæl jeg var i sosiale medier. Jeg var både bastant, nedlatende og værre var. Hun sa hun hadde fjernet seg fra alle grupper der jeg var fordi hun ble så ødelagt av meg. Jeg er jo ikke aktiv i ME-grupper og har meldt meg ut av mange, rett og slett fordi det er et så stort sykdomsfokus at det ikke er posistivt for meg. Det er ingen grunn til å være der som frisk heller. Jeg begynte å svare henne, at jeg beklaget at hun hadde opplevd det slik, men om hun måtte fjerne seg gikk det på henne, ikke meg. Da viste det seg at hun hadde blokket meg.
Den følelsen av at hun skulle få spy ut sine meninger til meg privat, en lørdag morgen, uten at jeg skulle få forsvare meg fikk på en måte begeret til å renne over. Men det var også da jeg skjønte at jeg kan ikke ta ansvar for andres følelser. Det handler ikke om meg, men om henne. Jeg er så glad jeg slipper å skrive slike meldinger til yngre kvinner jeg ikke kjenner!
Så tusen takk for at du viser meg at du bryr deg, det får meg til å fortsette <3
Nok om det og over til noe hyggelig! Nemlig en utrolig digg lunsj som skal være med meg på jobb i dag 🙂
Kjøleskapsgrøt, eller overnight oats, er helt genialt for folk på farta! De siste ukene har jeg flydd hit og dit og da har jeg virkelig fått kjenne på konsekvenser av dårlig planlegging. Når jeg ikke planlegger og blir sulten på veien prøver jeg alltid å finne en matbutikk. Da kjøper jeg cherrytomater, spisspaprika, bær, kalkunpålegg, speltlomper, nøtter osv. Dette er sunn mat, men jeg savner ordentlige måltider.
Mange har også etterspurt tips til matpakker her på bloggen, så jeg prøver å bli flinkere til å lage dette selv. Så kan jeg forhåpentligvis inspirere dere også!
Visste du at å lage grøten dagen før eller på morgenen gjør havren ekstra sunn? Da får den ligget i bløt og fytinsyren i kornene brytes ned. Fytinsyre binder seg til mineraler og sporstoffer som jern, kalsium og magnesium og tar dette med deg ut av kroppen igjen. Når vi bløtlegger blir næringen i kornet altså mer tilgjengelig for tarmen. I tillegg blir kornene lettere for tarmen å fordøye!
3 dl melk (jeg brukte mandelmelk)
1,5 ts kakao
Søtning: fibersirup, kokossukker, sukrin eller stevia (selv brukte jeg kun 5 dråper stevia og synes det var nok, men smak selv)
Topping: kokosmelk, gresk yoghurt eller yoghurt, kakaonibs eller hakket mørk sjokolade (er jo fredag) og bær
Bland alle ingrediensene, gjerne i et glass. Rør eller rist godt så alt blir helt blandet og alle chiafrøene er godt fordelt i grøten. De sveller og gir en mer mettende grøt, men kan eventuelt droppes hvis du mangler dette.
Sett grøten i kjøleskapet over natten eller i minst 4 timer (for best nedbrytning av fytinsyre bør du vente 8 timer).
Ta ut grøten, topp med det du ønsker og ta den med deg i vesken. Kjapt, sunt og veldig godt!
Nå skal jeg og Kokos følge Jon Anders til skolen, så skal jeg hjem og jobbe før jeg drar innom gynekologen. De siste dagene har vært så hektiske at jeg ikke engang har fått tenkt på eggstokker, fertilitet og hormoner, litt deilig egentlig.
Resten av kvelden skal tilbringes i sofaen med sunn taco, film, armkrok og strikketøy, hurra <3
Ha en nydelig fredag vakre <3
Smil fra meg!
Enkel eplegranola uten sukker
Posted on 30.08.2016 kl. 20:33
Denne oppskriften ble til en kald høstkveld for mange år siden, da jeg puslet på kjøkkenet i tøfler og pysj store deler av dagen. Den ble raskt en favoritt her hjemme og i dag kom jeg på at den lå gravd godt ned i arkivet. Siden den smaker skikkelig høst synes jeg det er på tide å lage den igjen!
Granola, eller musli, er noe jeg alltid lager selv. Både fordi det er mye tilsatt sukker og ugunstige fettsyrer i de fleste ferdige varianter, og fordi de beste alternativene er svært dyre. Derfor ser jeg det som en vinn-vinn å lage den selv! Ved å bruke ferdig eplemos slipper du å stavmikse eplene selv, og da går hele prosessen raskere 😉
1 kg havregryn
2,5 dl linfrø
2,5 dl hakkede valnøtter
2 dl kokosflinger
En boks helios økologisk eplemos (usøtet)
50g ekstra virgin kokosolje
4 ss sukrin gold, honning eller fibersirup
et par dryss med kardemumme
en dæsj salt
Bland først havregryn, havrekli, linfrø, nøtter og kokos i en dyp langpanne. Så smelter du kokosoljen på lav varme i en kjele (eller stekepanen som jeg har brukt), og har i eplemosen, søtning og krydder. Når dette er godt blandet, heller du massen over det tørre og blander godt.
Stek muslien på 160 grader i 20 minutter før du rører i den. Gjenta dette to ganger til, så den stekes i totalt en time.
Her har jeg smaksatt min egen yoghurt! Ved å varme blåbær og bringebær og blande dette med gresk yoghurt får jeg en smakfull yoghurt helt uten tilsatt sukker. Du kan også blande cottage cheese og kefir! Hvis du vil ha den litt søtere kan du ha noen dråper stevia i blandingen. Dette smaker helt nydelig med et par skjeer eplegranola på, og kan brukes både som frokost, mellommåltid eller dessert 🙂
Hjemmelaget granola er noe av det beste jeg får, enten på yoghurt som her eller som topping på smoothie <3
Verdens enkleste pannekaker – kun to ingredienser og uten melk og gluten
Posted on 19.08.2016 kl. 18:19
Å spise sunt trenger ikke å være komplisert eller vanskelig! Det trenger heller ikke å ta masse tid eller være dyrt. Grunnmuren i kostholdet mitt er i hvert fall enkle sunne råvarer som frukt og grønt, egg, fisk og nøtter. Jeg topper med endel helsekostprodukter da jeg synes det er både gøy og gir meg det lille ekstra, men det er ikke sikkert at det er nødvendig for deg. Disse pannekakene lager jeg ofte, til og med til middag når jeg er matlei og bare vil ha noe enkelt. I dag skal jeg ha dem sammen med en skål suppe!
Jeg skal likevel røpe at de er en frokostvinner her hos oss. En av de beste matvarene vi kan spise om morgenen er egg, men jeg kan bli litt lei av omelett hver dag. Det er også dager jeg føler for noe søtt og da er disse midt i blinken.
Jeg har delt disse før, men en god ting kan vel ikke deles for ofte?
Det beste med disse er at de kan spises av alle, så lenge en tåler egg da. Jeg bruker enten kokosmelk eller kremost som tilsetning og begge fungerer like bra. Skal jeg bruke kokosmelk bruker jeg kun den fete delen som legger seg på toppen når en har melken i kjøleskapet 😉
Helenes frokostpannekaker
2-3 økologiske egg
2 ss kokoskrem eller kremost
Ha egg og kremost/kokoskrem i blenderen (du kan også bruke stavmikser). Blend i ca 10 sekunder, til eggene er litt pisket. Stek tynne pannekaker i smør, jeg pleier å få to til tre stykker. Ikke snu de for raskt og bruk gjerne en liten panne.
Topp pannekakene med varme bær, yoghurt, kokoskrem, peanøttsmør, hakket sjokolade, et dryss kanel eller noe annet du synes er godt.
Enkel og mettende smoothie – uten helsekost
Posted on 15.08.2016 kl. 07:41
For en herlig start på dagen! For dere som følger meg på snap har dere sett at jeg allerede har vært ute på en lang morgentur med kokos, før jeg spiste frokost hjemme. For meg som jobber mye hjemmefra er det så viktig å komme seg opp om morgenen og ha en viss struktur på dagene. Jeg merker virkelig at de dagene jeg ikke har faste avtaler, men jobber hjemmefra sklir ting lett ut. Det er ikke bra for produktiviteten min, og det er ikke bra for meg personlig. Morgenturene mine får meg opp og ut og gir meg så mye både fysisk og psykisk.
For tiden er jeg på smoothiekjøret og har så dilla på skikkelig tykk smoothie med topping. Når jeg spiser smoothie med skje fungerer fordøyelsen min så mye bedre, prøv det!
På bilde ser du en kjempe enkel smoothie som jeg laget hjemme på Malmøya i helgen! Jeg vet at mange av dere savner enkle oppskrifter, så det kommer det mer av fremover. Jeg elsker å teste alle mulige sunne produkter og har skuffer og skap fulle. Derfor glemmer jeg lett at andre ikke er i samme situasjon (crazy helseblogger) og trenger enklere oppskrifter. Dere har blitt hørt!
En frossen banan
1-2 dl frosne bær (jeg brukte solbær, men alle kan brukes)
En håndfull frossen spinat
Et par isbiter
Kokosmelk til blenderen går rundt
For bedre metthetsfølelse kan du tilsette 1/2-1/2 avokado eller en ss peanøttsmør
Kjør alt i blenderen og topp med ønsket topping. Det kan være frukt, bær, musli, nøtter, frø, supermat som gojibær og bipollen eller annet du har lyst på.
Kokos vil også ha smoothie <3
Jeg elsker å hive greens i smoothien min! Da er det så lett å få inn grønnsaker i alle mpltider slik jeg anbefaler. Jeg føler meg best når jeg spiser masse grønnsaker hver dag, da får jeg mye næringsstoffer, fiber og metthetsfølelse. Hvis jeg skulle gi et råd til deg som ønsker et sunnere kosthold er det å spise mer grønt.
Disse fargene må en jo bli glad av?
Denne lille karen fyller meg med godfølelse, visste du at du får utskillelse av lykkehormonet oxytocin når du klapper dyr? Det søteste er at de også får det! Dagens funfact ;D
Derfor spiser jeg ikke havregrøt til frokost
Posted on 09.05.2016 kl. 18:45
Hei og hopp alle sammen! Beklager sen oppdatering fra meg i dag. Jeg ligger litt etter skjema, men sånn er det bare av og til. Jeg regner med at mange av dere tilgir meg, kanskje er dere fortsatt ute og nyter varmen?
I dag tenkte jeg å nevne hvorfor jeg ikke spiser havregrøt til frokost, eller rettere sagt hvorfor jeg spiser egg, cottage cheese eller en blodsukkervennlig smoothie i stedet. Når vi våkner om morgenen har vi fastet gjennom natten og kroppen er i fettforbrenningsmodus. Dette innebærer også at et hormon som heter kortisol er høyt. Dette er vår naturlige biorytme og slik vi ønsker at det skal være. Når vi spiser karbohydrater øker dette blodsukkeret som igjen stimulerer til insulinutskillelse. Dette hemmer videre fettforbrenning og får musklene våre til å brenne sukker i stedet for fett.
Dette er ikke farlig, men du kan maksimere forbrenningen din ved å fortsette forbrenninen av fett utover dagen. Det vil også støtte opp de riktige kortisolnivåene, som er viktig for energi og stress. Dette gjør du ved å innta et måltid med protein og fett om morgenen.
Mine favoritter er som sagt egg i alle varianter, omelett, på knekkebrød eller som pannekaker. Noen ganger spiser jeg også cottage cheese med kefir, bær og kokosolje, eller smoothie 🙂 Når jeg spiser slik får jeg mer energi, blir mindre oppblåst og sover bedre!
Peanutbutter & jelly smoothie
Posted on 30.04.2016 kl. 07:00
God morgen <3 Nå har jeg akkurat inntatt min beste grønne smoothie (sjekk snapchat for tips!), men i dag skal jeg dele en annen favoritt.
Dette var min favorittsmoothie i mange måneder i fjor. Jeg har lett for å bli hekta på matretter. Noen ganger er det smoothie, noen ganger salat, noen ganger wok, noen ganger knekkebrød osv… Det er ingen krise å spise det samme til frokost hver dag i perioder. Så lenge jeg får i meg masse sunn mat hver dag er jeg fornøyd!
Denne smoothien er noe så fint som en peanutbutter and jelly variant. Dette er klassisk i USA, kombinasjonen av syltetøy og peanøttsmør. Dette synes sikkert de fleste høres rart ut, meg selv inkludert, men i smoothie bare funker det! Du må rett og slett prøve selv for å bli overbevist.
En scoop vaniljeprotein
2 ss peanøttsmør (jeg bruker den uten sukker fra green choice)
Supermat: jeg bruker purely greens, lecithin og ricebran
De siste dagene har jeg jobbet non stop med kurset mitt som ble lansert denne uken. Helgen er intet unntak så det blir mange mange timer forran dataen også i dag. Jeg skal absolutt ikke klage da jeg har verdens beste jobb i mine øyne.